આ ગામ ઝારખંડમાં આવેલા છે. ઝારખંડના 34 જેટલા ગામોના લોકોએ એકઠા થઈ અને પોતાનું અલગ બંધારણ બનાવ્યું છે. આ ગામોની સીમા પર જ મોટા મોટા પથ્થરોમાં ગામના કાયદાનો ઉલ્લેખ કરી દેવામાં આવ્યો છે. આ ગામના લોકો ભારતના બંધારણ અને કાયદાનું નહીં પરંતુ તેમના પોતાના જ કાયદાનું પાલન કરે છે. રાંચી શહેરથી થોડા અંતરે આવેલા આ ગામ શરૂ થાય તે પહેલા જ એક બોર્ડ પણ રાખવામાં આવ્યું, જેમાં લખવામાં આવ્યું છે કે “ગામમાં પરવાનગી વિના પ્રવેશ કરવાની મનાઈ છે”. અહીંના ગોડ્ડા, પાકુડ, લોહારદગા અને પલામૂ જિલ્લાના આ ગામોમાં લોકો જ ગામમાં પ્રવેશ કરતાં લોકો પર નજર રાખે છે. ગામના પ્રવેશ દ્વાર પરથી જ તેમને પરવાનગી લેવી પડે છે. જો કોઈ બહારની વ્યક્તિ ગામમાં પરવાનગી વિના પ્રવેશ કરી લે તો તેને ગ્રામસભામાં હાજર કરવામાં આવે છે અને તેને ગુના અનુસાર દંડ કરવામાં આવે છે.